Diari Oficial de la Generalitat Valenciana


Sumari del DOGV 2189, del 20-01-1994 (1994/830299)

DECRET 7/1994, d'11 de gener, del Govern Valencià, pel qual aprova definitivament el Pla Director de Sanejament i Depuració de la Comunitat Valenciana.
-------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/01/11/7/dof/vci/html**

### Dades del document

Número de DOGV
:   2189

Data del DOGV
:   20-01-1994

Secció del DOGV
:   DISPOSICIONS GENERALS

Número del document
:   1994/830299


Data del document
:   11-01-1994

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

DECRET 7/1994, d'11 de gener, del Govern Valencià, pel qual aprova definitivament el Pla Director de Sanejament i Depuració de la Comunitat Valenciana. [94/0351]  
La Llei de la Generalitat Valenciana 2/1992, de 26 de març, de Sanejament de les Aigües Residuals de la Comunitat Valenciana, estableix un nou sistema jurídic i econòmic en matèria d'evacuació, tractament i, si cal, recuperació d'aigües residuals, a fi de garantir una actuació coordinada i eficaç entre les distintes administracions públiques.  
Amb aquesta finalitat, la llei determina que la coordinació de les actuacions de la Generalitat Valenciana i de les entitats locals es farà amb la planificació global d'aquestes, a través del Pla Director de Sanejament i Depuració de la Comunitat Valenciana o, si cal, de plans zonals de sanejament i depuració, instruments ambdós el procediment d'elaboració, tramitació i aprovació dels quals es va regular amb el Decret 8/1993, de 25 de gener, del Govern Valencià.  
En compliment de les seues determinacions, el Govern Valencià va atorgar la seua aprovació inicial al projecte del pla director el 22 de febrer de 1993, el qual es va trametre tot seguit a les Corts Valencianes per al seu coneixement i debat. Així mateix, l'1 d'abril de 1993 es van obrir sengles períodes d'informació pública i d'audiència de l'administració de l'Estat i entitats locals, amb un anunci en el Diari Oficial de la Generalitat Valenciana, en els butlletins oficials de les províncies d'Alacant, Castelló i València i en diversos periòdics d'àmbit comunitari; l'obertura del tràmit d'audiència va ser a més objecte de notificació a la Delegació del Govern en la Comunitat Valenciana, a les confederacions hidrogràfiques de l'Ebre, el Xúquer i el Segura i a totes les entitats locals de la Comunitat Valenciana. Per acabar, una vegada vençuts els períodes esmentats, les conselleries d'Obres Públiques, Urbanisme i Transports i de Medi Ambient han estudiat les al·legacions presentades i introduït, segons aquestes, una sèrie de modificacions no substancials en el projecte del pla director.  
Per tant, ja que s'han dut a terme els tràmits previstos en l'article 3 del esmentat Decret 8/1993, de 25 de gener, i també s'ha dictat una declaració d'impacte ambiental favorable, en compliment del que disposen la Llei de la Generalitat Valenciana 2/1989, de 3 de març, i el Decret 162/1990, de 15 d'octubre, del Govern Valencià, pertoca atorgar l'aprovació definitiva del Pla Director de Sanejament i Depuració.  
Per tot això, a proposta conjunta dels consellers d'Obres Públiques, Urbanisme i Transports i de Medi Ambient i amb la deliberació prèvia del Govern Valencià, en la reunió del dia 11 de gener de 1994,  
DECRETE  
Article únic  
S'aprova definitivament el Pla Director de Sanejament i Depuració de la Comunitat Valenciana.  
DISPOSICIÓ FINAL  
Aquest decret entrarà en vigor el mateix dia que es publique al Diari Oficial de la Generalitat Valenciana.  
València, 11 de gener de 1994  
El President de la Generalitat Valenciana,  
JOAN LERMA I BLASCO  
El Conseller d'Obres Públiques, Urbanisme i Transports,  
EUGENIO BURRIEL DE ORUETA  
El Conseller de Medi Ambient,  
EMÈRIT BONO I MARTÍNEZ


Còpia Permalink ELI